Tendai Biti (53) is op borgtog vrygelaat na ’n aand agter tralies. Die saak teen hom is tot 18 Januarie vir verhoor uitgestel.
“Ná die verhoor het Aleshina vir Biti gekonfronteer en gesê hy mag nie haar naam noem nie,” het Fadzayi Mahere, ŉ woordvoerder vir die MDC, gesê.
Hy is in hegtenis geneem en aangehou toe hy na die polisiestasie is om sy weergawe van gebeure te gee, het Mahere gesê.
Die Zimbabwiese polisie het in die verlede al verskeie lede van die opposisie aangekeer; iets wat die MDC aanvoer is ŉ manier om die party se stryd teen die regerende ZANU PF te verswak.